ועדת הכלכלה, כנסת 25, פרוטוקול מספר 86, 2023-05-02 00:00

דוד ביטן: אני פותח את ישיבת ההמשך בנושא הגז

דוד ביטן:  אני מבין שישבתם, הגעתם לכל מיני סיכומים

דוד ביטן:  אין מאה אחוז לשום סיכום

דוד ביטן:  עדכנתם גם את החברות בעניין הזה?     

צחי בר ציון: ישבנו כמה שעות טובות כולם ביחד, גם החברות, גם מהשלטון המקומי, גם ממשרדי הממשלה

צחי בר ציון:  כל אחד ויתר על משהו והגענו להסכמה

דוד ביטן: גם הרשויות ישבו?     

צחי בר ציון: כן, עם פורום ה-15

דוד ביטן: הסביר לי נציג מינהל התכנון שלגבי תב"עות ישנות שאתם לא מופיעים שם, החוק הזה כבר היום נותן פתרון

דוד ביטן:  לא צריך לעשות שינוי תב"ע כמו שאתם אמרתם

דוד ביטן:  זה נותן פתרון

דוד ביטן:  הוא יסביר את זה עכשיו ונוריד את זה מסדר-היום

דרור לוינגר: המסלול שאנחנו מדברים עליו כאן, הוא מחליף את הצורך בתב"ע, כלומר לא צריך גם תוכנית וגם את המסלול הזה

דרור לוינגר:  לעניין פרשנות של תב"עות ישנות, הסברתי לנציגי חברות החלוקה

דרור לוינגר:  אנחנו מוכנים לבחון הוצאה של חוות דעת לוועדות, שמתייחסת לאיך נכון לפרש תוכניות עבר שהתייחסו לתשתיות ולא ציינו גז טבעי

דוד ביטן: בסדר

דוד ביטן:  מתי תעשו את זה?     

דרור לוינגר: נבחן את זה

דוד ביטן: מה זה "מוכנים לבחון"

דוד ביטן:  תעשו את זה

דרור לוינגר: מה יהיה כתוב בחוות הדעת ומתי כן ומתי לא וכו', אנחנו נפעל לעשות את זה

דוד ביטן: תעשו את חוות הדעת הזאת שהיועצים המשפטים ומהנדסי העיר - - -              

דרור לוינגר: בסדר גמור

דוד ביטן: זה לא מחייב אבל נותן להם אמת מידה מה הם צריכים לעשות

דרור לוינגר: נכון, אבל אני אומר שגם ללא קשר לזה, המסלול המעודכן כפי שסיכמנו כל הצוותים פה ביחד נותן מענה למרבית הדברים שנדרשו

דוד ביטן: אין בעיה

אליהו ברוכי: הדרישות שלהם יהיו מפורסמות בגיליון טרם - - -      

דוד ביטן: לא

דוד ביטן:  יש כמה בעיות

דוד ביטן:  בעיה ראשונה, הבעיה של מקומות ישנים, שיש תב"ע ישנה ולא הוזכר הנושא של הגז

דוד ביטן:  הם טענו שהם צריכים לעשות שינוי תב"ע, זה לוקח להם ארבע שנים ואחר כך - - - עוד פעם שנתיים, אז הם לא יכולים להתקדם לשום מקום

דוד ביטן:  דווקא רוב המפעלים נמצאים במקומות של התב"עות הישנות, אז ישבו על זה וההסבר של מינהל התכנון זה שהחוק הזה כפי שהוצע היום, התיקונים לחוק כמו שהוצע בהצעת החוק הם מספקים

דוד ביטן:  הם יוסיפו לזה גם איזושהי חוות דעת שתישלח למהנדס העיר והיועצים המשפטיים של הוועדות השונות, שיסביר מה קורה שלא מצוין נושא הגז מבחינתם כדי שיקלו עליהם בקבלת ההיתרים הסופיים

דוד ביטן:  זה פותר את הבעיה לאור ההצהרה

דוד ביטן:  כמה זמן ייקח לכם לעשות חוות דעת? זה לא התחייבות אבל תגידו, פלוס, מינוס

קריאה: קשה לי מאוד לומר

דוד ביטן: אתה תבוא בעוד שנתיים, תביא לי חוות דעת? זה לא יעזור

קריאה: לא שנתיים, עניין של חודשים בודדים

דוד ביטן: גם כן יותר מידי

דוד ביטן:  תקדים, צמצם את זה

סימון מושיאשוילי: צמצם את זה ל-60 יום

דוד ביטן: הם לא רוצים להתחייב

דוד ביטן:  תמיד לוקח להם זמן, אבל 90 יום זה סביר

אליהו ברוכי: הוא גם לא מתחייב מה יהיה כתוב בחוות הדעת

דוד ביטן: אני לא יכול לחייב אותו

דוד ביטן:  זה עניין תכנוני אבל אני מאמין שהם יסבירו בצורה מפורטת מה צריך לעשות

דוד ביטן:       היו עוד כמה בעיות שדיברנו עליהן

דוד ביטן:  בואו תגידו לי מה הסכמתם ביניכם ואם נשאר משהו פתוח, תגידו לנו

דוד ביטן:  תתחילי את ואחר כך אם מישהו רוצה להשלים, שישלים

דוד ביטן:  אנחנו לא נסיים את הניסוח היום

דוד ביטן:  תעבדו על הניסוחים

דוד ביטן:  ביום חמישי נקיים ישיבה עם כל הניסוחים

דוד ביטן:  נקריא אותם וביום ראשון נצביע ונסיים את העניין הזה

דוד ביטן:  יהיו גם הסתייגויות כמובן

דוד ביטן:  לא כל ההסתייגויות הן הסתייגויות אמיתיות

דוד ביטן:  זה רק לצורך בלגאן במליאה וזכות דיבור

דוד ביטן:  כן

טל פוקס: קודם כל יש שינוי משמעותי בתנאי הכניסה של התוכנית

טל פוקס:  אנחנו מדברים על סעיף 26(ב) פסקה 6 לגבי בעצם האורך של המתקן שיכול להיות מאושר בתוכנית, והלחץ

טל פוקס:  האם אתם רוצים להסביר בדיוק מה השינוי?     

דרור לוינגר: מה שהסכמנו בעצם זה לאפשר מתקן באורך של עד 10 קילומטרים בשונה מ-1

דרור לוינגר: 5 קילומטר, ו-3 קילומטרים שהיה בנוסח הממשלתי, וגם שבעצם במתקן באורך הזה יתאפשר בלחץ של עד 7 בר

דרור לוינגר:  לפני כן ההצעה דיברה על 7 בר, 1

דרור לוינגר: 5 קילומטר ו-4 בר, 3 קילומטרים, אז הסכמנו לאחד ולפשט את ההצעה שזה יהיה 7 בר באורך של 10 קילומטרים באותם ייעודי קרקע שדובר עליהם בהצעה הממשלתית, שטח חקלאי, מתקנים הנדסיים, דרכים ושטחים ציבוריים פתוחים

דוד ביטן: מה עם המרחקים? ב-7 בר המרחק יותר גדול

דרור לוינגר: המרחק הוא יהיה 10 קילומטרים

דוד ביטן: לא האורך, הרוחב

דרור לוינגר: רוחב הרצועה?     

דוד ביטן: כן

דרור לוינגר: רוחב הרצועה כמה שצריך לפי תקן הבטיחות

דרור לוינגר:  זה עניין בטיחותי שנקבע

צחי בר ציון: פשוט במקום המדרגות יש מדרגה אחת והרחבנו גם את המרחק

טל פוקס: בעצם עלה הלחץ האפשרי מ-4 ל-7

קריאה: היה 7

דרור לוינגר: 7 היה מוגבל

דרור לוינגר:  עכשיו ה-7 הוא כללי והוא עד 10 קילומטרים, שזה היקף מאוד משמעותי שנותן מענה לכל הבעיות של חברות - - -      

דוד ביטן: כשהם צריכים לעשות את החיבור הסופי, נגיד באזור תעשייה, אז הם עושים 7 בר עד לקצה? איך זה הולך?     

דרור לוינגר: מה שהצרכן צריך

דוד ביטן: אבל יש לך את הנושא של המרחקים שאי אפשר לבנות

דוד ביטן:  אם יש לך מפעל וזה באזור תעשייה, אז תמיד יכול להיות מצב שיש לידו מבנים

דרור לוינגר: גם היום מוכרחים להעביר את קו הגז בתוואי כזה שעם מגבלות הבטיחות שלו הוא לא חורג מתחום הדרך, כדי לא לגלוש למגרשים סמוכים

דוד ביטן: אז הכול בתחום הדרך

דרור לוינגר: כן, תחום הדרך או שטח חקלאי או לא משנה, אבל הם לא יכולים להיכנס - - -      

משה שמיר: הוא לא נכנס למגבלות הבנייה של אחרים

צחי בר ציון: חשוב גם לזכור שבתחילת הדרך דיברנו על כמה מאות מטרים בודדים ועכשיו אנחנו כבר מדברים על 10 קילומטרים

דוד ביטן: כבר הבנתי את השינוי

צחי בר ציון: זה התקדמות יפה מאוד

קריאה: תראה מה עשה לו שלוש שעות

שלום דנינו: אבל זה הרעיון

שלום דנינו:  כשפתוחים ומדברים הכול מסתדר

דוד ביטן: לא קשור

דוד ביטן:  יש תכלית לחוק ואנחנו צריכים לקיים את התכלית של החוק, אחרת מה הטעם בחוק? אנחנו לא צריכים אותו

דוד ביטן:  רק לעזור פה, לעזור שם זה לא נותן

דוד ביטן:      אני מבקש מכם בלי קשר, כנסו לעניין, מינהל התכנון, תפתרו את הבעיה של עיריית אשדוד ושל עיריית חיפה עם החיבור לרמב"ם ושירת אשדוד

דוד ביטן:  לא יכול להיות שהדברים לא יתקיימו בגלל שמהנדס העיר בשני המקומות מחליט לא לעשות כלום

דוד ביטן:  אתם צריכים להיכנס לזה כי רמב"ם זה מאוד חשוב

דוד ביטן:  זה שימוש גדול מאוד של סולר במקום גז וזה גם מזהם את איכות הסביבה וגם זה לא צריך להיות ככה

דוד ביטן:  גם כסף למדינה

דרור לוינגר: אני לא מכיר שם כמובן את הדברים

דרור לוינגר:  לא משנה באיזה הליך מדובר

דרור לוינגר:  יש אפשרות לגשת בערר

דרור לוינגר:  אם מהנדס לא נותן יש אפשרות - - -      

דוד ביטן: אין בעיה, אתה צודק

דוד ביטן:  לא יודע מה הם עשו אבל מישהו שייכנס לזה

משה שמיר: אבל מהנדס עיר הוא כפוף למינהל התכנון, לא לרשות המקומית

דרור לוינגר: מהנדס עיר לא כפוף למינהל התכנון

דרור לוינגר:  הוא רשות מקומית

דרור לוינגר:  הוא סוברני להחליט - - -      

דוד ביטן: הוא כפוף לוועדה מחוזית יותר

דרור לוינגר: יש ערכאות ערר

דרור לוינגר:  אפשר היה עם תוכנית לא מאושרת ללכת לרשות רישוי - - -      

דוד ביטן: בסדר, אז לא עשו תוכנית מאושרת

דוד ביטן:  אולי תיכנסו אתם לעניין

דוד ביטן:  גם רשות הגז

דוד ביטן:  אל תשאירו את זה פתוח שהם יעשו מה שהם רוצים

משה גראזי: לגבי חיפה אכן פנינו והתקיים דיון עם חיפה, ויש סיור ביום חמישי

דוד ביטן: ולגבי אשדוד?         

משה גראזי: לגבי אשדוד, אני פניתי למנכ"ל עיריית אשדוד

משה גראזי:  הוא אמר שהוא יעזור

משה גראזי:  מה שאני מבין מחברת החלוקה, זה לא התקדם

דוד ביטן: למה אתם לא הולכים לערר פה באמת?     

משה שמיר: אנחנו כנראה לאחר הדיון הזה ניכנס להיכנס להליך משפטי

משה שמיר:  אין לנו ברירה

דוד ביטן: באשדוד

משה שמיר: באשדוד

דוד ביטן: כן, ברגע שאתם מגישים, מייד הוא יסדר את זה, תאמינו לי

דוד ביטן:  אף אחד לא רוצה ללכת לבית משפט

דוד ביטן:  אוקיי, בואו נמשיך

טל פוקס: בעצם התיקון הבא זה תיקון לסעיף 26(ה)(ב) לגבי פירוט של התנאים

טל פוקס:  הוחלט בהמשך לדיון מוקדם יותר הבוקר להחליף את הסעיף הפתוח ברשימה סגורה של תנאים שאפשר יהיה לקבוע בעת מתן אישור בתנאים לבקשה

טל פוקס:  דרור, אתה רוצה לפרט על התנאים?     

דרור לוינגר: אני רק אומר רגע שלפני כן יש תיקון בסעיף 26(ה)(א) שבעצם מתקן את הזמן להחלטה מ-20 יום ל-30 יום לאור הגדלת נפח הבקשות והאורך של הקילומטראז' פה

דרור לוינגר:  אנחנו נותנים למהנדסים בעצם 30 ימים לקבל החלטה ולא 20 ימים כפי שהיה בנוסח המוצע

דרור לוינגר:  זה חלק מההסכמות

דרור לוינגר:       התיקון הבא שדובר ב-26(ה)(ב), למעשה אנחנו קובעים מגבלות ברורות ואומרים רשימה סגורה של נושאים שלגביהם מהנדס יכול לקבוע תנאים באישור כדי לייתר את כל הצורך הזה בהיתרי החפירה והשליחה לגורמים חיצוניים וכו', וקובעים שם ברחל ביתך הקטנה

דרור לוינגר:  אם רוצים אני אפרט את הנושאים, אבל זה נושאים שגם היינו בישיבה משותפת עם חברות החלוקה

דוד ביטן: אם זה נושאים מוסכמים, ציין את זה רק לפרוטוקול שלנו

דרור לוינגר: הנושאים הם נושאים שנוגעים לאופן ביצוע העבודות והחזרת המצב לקדמותו על נושא מילוי הקרקע, גידור לצרכי בטיחות, שמירה על עצים, נקיטת אמצעי בטיחות להגנת הציבור, מניעת הפרעה לציבור לתנועת כלי רכב והולכי רגל, פינוי פסולת, מניעת פגיעה במערכות עירוניות כאלה ואחרות שנמצאות בשטח, השבת מצב לקדמותו, אפשרות לדרוש בעצם נוכחות של גורם מטעם הרשות המקומית להיות נוכח בשטח במהלך ביצוע העבודות

דרור לוינגר:  לכך יתווסף הסדר שעוד לא מנוסח, שלפיו אם המהנדס קובע תנאי שצריך לקבל אישור או הסכמה של איזשהו גורם בעירייה או גורם מטעם הוועדה המקומית, אז הגורם הזה יצטרך להשיב תוך 30 יום מיום שפנה אליו המבקש, ואם יש לו דרישות, אז אחר כך הוא יצטרך להשיב תוך 15 ימים, ואם הוא לא השיב, רואים את זה כאישור, כלומר מסדירים את הסיטואציה של מה קורה אם אני צריך לקבל אישורים של גורמים אחרים כתנאי לביצוע, כדי לגדר ולצמצם את - - -      

דוד ביטן: מי מנסח את כל הדבר הזה?     

דרור לוינגר: אנחנו מייד אחרי הישיבה נתכנס

דוד ביטן: בסדר

טל פוקס: רק אני מציינת שהנושא שעכשיו ציינת, האחרון, שבעצם נוגע לתנאים הנוספים, הוא כבר בעצם מעבר לשלב של ההחלטה

טל פוקס:  הוא נוגע לשלב של לפני הביצוע

דרור לוינגר: בהחלטה קובעים שצריך נניח לקבל אישור של רשות התמרור להסדרי התנועה, אז יצטרכו לפנות לרשות התמרור לפני ביצוע והיא צריכה - - - 

דרור לוינגר:  הסברת

דוד ביטן: טוב

טל פוקס: תוקף אישור בקשה - בעצם בעקבות הדיון הקודם שדובר פה על לתחום את האישור של בקשה שאושרה, שיהיה צריך להתחיל את העבודות בתוך תקופת זמן קבועה, אז דיברנו על שנה בעצם לתחילת הביצוע, שלוש שנים עד להשלמת הביצוע של העבודות, ובנוסף אנחנו נכניס סעיף שמאפשר אפשרות הארכה במקרים מסוימים כמו שיש בסעיפים דומים בחקיקה הקיימת

טל פוקס:      הודעה לבעל תשתית, אתם רוצים להסביר מה התווסף לגבי זה?      

צחי בר ציון: אנחנו בעצם נוסיף סעיף שיחול על כל התוכניות של חוק משק הגז הטבעי

צחי בר ציון:  לא רק על ההליך הזה, על כל ההליכים התכנוניים שבאים מכוח משק הגז הטבעי, ושבעצם ייאמר בו שלפני שהחברה נכנסת לקרקע, אם מדובר לא בבעל מקרקעין, זה יש כבר הסדרה בחוק

צחי בר ציון:  אם מדובר בבעל תשתית, היא צריכה להודיע לו והוא יכול לדרוש או מפקח מטעמו או כל דבר שיש לו במפורש מדין אחר, לא בפרשנויות ובהרחבות כמו שקורה היום וכל מיני נוהגים ונהלים שממציאים

צחי בר ציון:  אנחנו צריכים עוד לנסח את זה

צחי בר ציון:  צריכים למצוא את הנוסח המדויק, אבל הרעיון זה שאם יש לו משהו ספציפי בחוק ספציפי, אז הוא יכול לדרוש, אבל אם לא, הוא לא יכול לדרוש

צחי בר ציון:  כמו שאמרתי, אנחנו צריכים עוד לראות איך מנסחים את זה אבל זה הרעיון

דוד ביטן: טוב

טל פוקס: יש עוד תיקונים שלא הזכרתי?                  

משה שמיר: בזמן שממתינים אני רוצה רק לציין שרוח הדברים צריכה להיות, ואני מקווה שאתם תאשרו את זה, צחי, זה שהחקיקה היא כזאת שככל שמהנדס העיר לא מאשר או עושה פעולות, מבחינתנו זה אישור להיכנס לעבודות בפועל, לביצוע

צחי בר ציון: כן, חד משמעית

דוד ביטן: קחו בחשבון שהעירייה לא תיתן לכם להיכנס, אבל לא משנה

צחי בר ציון: 	אם הבנתי את ההערה, נראה לי שהכוונה היא, הרי הרבה פעמים כותבים שיש לו X זמן להגיב וכל זה, אז שיהיה ברור שהכוונה היא שאם הגורם לא עמד בזמן, רואים את זה כמאושר ואז הוא יכול לפעול

משה שמיר: מאושר לביצוע

צחי בר ציון: כן, בדיוק, זאת הכוונה

דוד ביטן: כן, אבל יש סעיף שאם הם לא - - - , אז זה כאילו התקבלה החלטה, נכון?      

דרור לוינגר: כן, כאילו ניתן אישור על ידי הגורם המאשר

צחי בר ציון: אם הגורם לא עמד בלוח הזמנים, רואים את אותו - - -      

דוד ביטן: אישור או היתר?     

דרור לוינגר: המונח הוא אישור כי אנחנו לא מדברים על היתרים אלא על אישור בקשה, אבל רואים את זה כאילו הבקשה אושרה על ידי הגורם המאשר

דוד ביטן: אושרה זה בסדר שכתוב, אבל הם יכולים להיכנס לקרקע

דוד ביטן:  אני מציע דבר כזה, גם אם אפשר להיכנס לקרקע, תוך כדי מתן התראה לרשות שזה מה שאתם הולכים לעשות על מנת שיהיה להם זמן לבדוק ולסיים את התהליך, אחרת יהיה סלט

דרור לוינגר: אני רוצה לדייק

דרור לוינגר:  המונח בחקיקה שלנו, בהליך הזה קוראים לזה אושר, לכן אנחנו נוקטים באותה מילה

דרור לוינגר:  בלי קשר לזה, יש סעיף אחר, סעיף 49 לחוק משק הגז הטבעי שחל על כל הדברים, שלפני שנכנסים מכל הליך, בין אם זה ההליך הזה, בין אם זה תוכנית, יש שם את האמירות לגבי בעל מקרקעין שהם צריכים להודיע וכל התהליך, וזה חל על זה ולא נוגעים בזה, לכן הכול בסדר

דוד ביטן: אז לכתוב שהסעיף הזה - - -          

צחי בר ציון: אין חולק על העניין, זה חל

צחי בר ציון:  זה ברור, זה ידוע

צחי בר ציון:  סעיף 49 חל על ההליך הזה

דוד ביטן: שהם צריכים לתת להם הודעה

צחי בר ציון: כן

דרור לוינגר: סעיף 50(ה) מתייחס ספציפית למקרקעין לצרכי ציבור, וקובע שצריך לתת הודעה 15 ימים לפני לרשות המקרקעין

דוד ביטן: אז שייכתב פה שהם צריכים לתת להם את ההודעה לפי סעיף זה וזה

דרור לוינגר: זה לא נכון לעשות את זה, כי אז אתה תעשה בעיה עם סעיפים אחרים

דרור לוינגר:  יש פה כמה הליכים תכנוניים שנמצאים מכוח חוק משק הגז הטבעי

דוד ביטן: אז תרשום שיתנו הודעה

דרור לוינגר: סעיפים 49 ו-50 זה בסוף הסדר אחד

דרור לוינגר:  הם חלים על כל הליך, וזה נאמר במפורש בתוך הסעיף

דרור לוינגר:  ב-49 ו-50 זה כתוב במפורש, לכן כל הליך תכנוני שחל מכוח חוק משק הגז הטבעי, הסעיפים האלה חלים עליו וגם יחול הסעיף, אני מזכיר שאמרנו מקודם על העניין של בעל תשתית, שהם מודיעים לו וכדומה

דרור לוינגר:  אלה סעיפים כלליים שחלים על הכול ובתוך הסעיף הזה רשום גם שהם חלים על הסעיפים האלה

דרור לוינגר:  לא צריך להגיד את זה עוד פעם

דרור לוינגר:  זה כתוב וזה ברור

דרור לוינגר:  האמן לי, אתה תראה את הנוסח כשאנחנו נקריא

דרור לוינגר:  על זה אין ויכוח

דרור לוינגר:  יש פה הרבה דברים שאפשר להתווכח עליהם

דרור לוינגר:  על זה אין ויכוח

דוד ביטן: אוקיי, אבל שמע לי, כתוב את זה

דרור לוינגר: כשאנחנו נקריא את תראה, לשביעות רצונך, אני מבטיח

דוד ביטן: בסדר, אוקיי

דוד ביטן:  הלאה

דוד ביטן:  הנושא הזה של תאגיד המים

משה גראזי: תאגיד המים, הקראנו

משה גראזי:  אבי סלונים, היועץ המשפטי של רשות המים הקריא ויש הסכמה לגבי הנוסח עם התקופה של חמש שנים

דוד ביטן: מה קורה עם חברה כלכלית?     

משה גראזי: מבחינת חברה כלכלית, ישבנו עם נציגי השלטון המקומי

דוד ביטן: זה נכון שאמרתם שיהיה כתוב, אבל עד שלא יבוא איזה מישהו ויתחיל לבלבל את המוח - - -      

מאיה קרבטרי: אנחנו סבורים שזה נובע מהנוסח הנוכחי של פקודת העיריות ולכן אין צורך לעשות את התיקון לאחר בחינה משפטית

מאיה קרבטרי:  אנחנו סבורים לאחר שבחנו את זה, שזה מספק וניתן

דוד ביטן: כן, אבל ביבס ביקש את זה במיוחד, אז מה, עכשיו אני אגיד לו לך לזה?     

מאיה קרבטרי: נכון, אבל אנחנו מתואמים עם ביבס

מאיה קרבטרי:  אנחנו מתואמים בתוך עצמנו ואנחנו סיכמנו בתוך עצמנו את העניין הזה

מאיה קרבטרי:  שוחחנו עם ביבס

דוד ביטן: שוחחתם, הכול בסדר?     מה קורה, החזרת המצב לקדמותו? היא אמרה לי שיש סעיף

דוד ביטן:  זה לא מספיק, צריך לכתוב את זה פה

דוד ביטן:  זה סעיף כללי

דוד ביטן:  אני רוצה שבתחום רשות מקומית - - -     

דרור לוינגר: יש הוראה

דוד ביטן: היא הראתה לי את זה

דרור לוינגר: לא 53

דוד ביטן: איזה הוראה?     

דרור לוינגר: על החזרת מצב לקדמותו

דוד ביטן: כפוף לערבויות

דרור לוינגר: במסגרת התנאים שהמהנדס קובע, הוא קובע תנאים לעניין החזרת מצב לקדמותו

דוד ביטן: פה כתוב ככל האפשר

דרור לוינגר: 53 זה סעיף כללי

דוד ביטן: אז איזה סעיף?     

דרור לוינגר: בסעיפים שהקראתי קודם התנאים שאותם רשאי מהנדס לקבוע באישור, בין היתר הוא רשאי לקבוע תנאים לעניין החזרת המצב לקדמותו

דרור לוינגר:  הוא קובע לו תנאים

דוד ביטן: את זה הרשויות יודעים עכשיו? דיברתם על זה?     

דרור לוינגר: דיברתי על זה מול הרשויות

דוד ביטן: ואז הוא קובע לו גם את גובה הערבות?     

משה שמיר: בעניין הזה די מקובל, לפחות ערבויות שאנחנו נתנו לרשויות מקומיות בעבר, וזה לא מקרה - - - , בגדול, 50,000 שקלים

דוד ביטן: אתה פותח כביש ו-50,000 שקלים?     

משה שמיר: אני לא פותח כביש

דוד ביטן: אז מה אתה פותח?      

משה שמיר: אנחנו עושים קידוחים וזה ברשויות גדולות

משה שמיר:  כמעט אנחנו לא פותחים כבישים

משה שמיר:  אנחנו בדרך כלל פותחים בתוך רשות מקומית, לכן אין מפתח גדול

נעם ברימן: בכל חקיקת התשתיות אין סעיפי ערבויות

נעם ברימן:  יש בעצם כניסה וזה הסדרה

נעם ברימן:  גם לא בתאגידי מים וביוב וגם לא במקומות אחרים

נעם ברימן:  יש את הסעיפים של השבת השטח לקדמותו וזה בעצם עכשיו נכנס פעמיים

דוד ביטן: ביבס, זה מה שמפריע לו בעיקר, אחרת הוא לא היה מדבר איתי על זה

דוד ביטן:  כנראה זה בעבר לא קרה כמו שצריך

דוד ביטן:  זה מה שמפריע לו, ערים בעיקר גדולות, ושם רוב המפעלים

צחי בר ציון: כמו שאמר דרור, יש פה סעיף ספציפי שמאפשר לגורם המאשר, במקרה הזה זה המהנדס, לקבוע את התנאים

דוד ביטן: אבל אתה רואה שזה מפריע לרשויות

דוד ביטן:  ספציפי, לא ספציפי זה אחד הגורמים לעיכוב, אז בשביל מה אתה צריך להגיד ספציפי?     

צחי בר ציון: מעבר לסעיף שקיים היום בחוק, זה סעיף ספציפי שכתוב עכשיו בנוסח

דוד ביטן: תראה לי את הנוסח

דוד ביטן:  תקריא לי אותו

צחי בר ציון: 26(ה)

דוד ביטן: אני מבין שפה יש שתי חברות, לא שלוש, נכון? איפה החברה השלישית? זה לא מעניין אותה?     

משה שמיר: דיברנו עם התאגיד

משה שמיר:  הם עצמם לא נותנים ערבויות

דוד ביטן: איזה תאגיד?     

משה שמיר: היה פה הנציג של תאגיד המים של - - -      

קריאה: מנכ"ל פורום התאגידים

דוד ביטן: הם לא נותנים כי זה העירייה עצמה

דוד ביטן:  היא בעלת המניות

דוד ביטן:  הדירקטורים שלה והיא מקבלת את הדיבידנדים אם צריך

דוד ביטן:  איזה ערבויות הם יתנו? לעצמם? ראש העיר נותן להם הוראות, תעשה ככה, תעשה ככה

צחי בר ציון: יש סעיף ספציפי להליך הזה שאומר: "הגורם המאשר לא יקבע תנאים או דרישות כלשהן בהחלטתו, ובכלל זה קבלת אישור, הסכמה או התייעצות עם גורם כלשהו, אלא בעניינים אלה"

צחי בר ציון:  יש בסך הכול שני עניינים ואחד מהם "קביעת תנאים לעניין אופן ביצוע העבודה המבוקשת או לעניין החזרת השטח לקדמותו בתחום ביצוע העבודה לאחר סיום העבודה"

צחי בר ציון:  זה הכי ברור שיש

טל פוקס: זה רק ישתנה בנוסח

צחי בר ציון: כן, אבל זו המטרה

דוד ביטן: דברו עם המרכז לשלטון מקומי על העניין הזה, ואם זה מספק אותם אז אין בעיה

מאיה קרבטרי: אנחנו מרכז שלטון מקומי

מאיה קרבטרי:  בעניין ערבויות אנחנו גם בדקנו מה נהוג

מאיה קרבטרי:  הצענו איזשהו נוסח ואנחנו עדיין מלבנים אותו

דוד ביטן: בסדר, תסגרו את זה פה עם הצד הזה ועם הצד הזה

דוד ביטן:  בעיקרון צריך להיות ברור שאתם מחזירים מצב

דוד ביטן:  לפעמים הרשויות גם מגזימות, רוצים מצב הרבה יותר טוב

דוד ביטן:  כמו שהיה פלוס, מינוס

דוד ביטן:  אם הכביש היום לא טוב, אז יישאר לא טוב

דוד ביטן:  אם לא, אי אפשר לבוא ולבקש מכם לעשות אבנים משולבות איפה שהיה אספלט, אבל זה בערך המצב

דוד ביטן:       יש עוד איזו טענה לחברות?     

גלעד קריב: בנושא המפרט ההנדסי יש איזה שינוי קל שצריך עוד לראות את הניסוח שלו, לגבי העובדה שלא צריך לתקן אותו כל פעם - - - 

גלעד קריב:  אנחנו ננסה לדסקס את זה

צחי בר ציון: אנחנו הגענו להסכמות אבל אנחנו לא מתקנים את החוק

דוד ביטן: מה הבעיה?     

נתנאל היימן: אם זה לא בחוק אז איפה זה?     

צחי בר ציון: זה היה הסיכום, שאנחנו לא מתקנים את החוק

נתנאל היימן: אמרת שהגעתם לסיכום, אז איך זה לא בחוק?          

צחי בר ציון: זה סיכום בינינו ושלא צריך להיות בחקיקה

נתנאל היימן: אם אתה מתחלף מחר?      

צחי בר ציון: עם כל הכבוד, נתנאל, סליחה

צחי בר ציון:  אנחנו ישבנו שעות שלמות על עסקת חבילה שכל אחד ויתר על משהו, וסיכמנו שפה לא פותחים ולא עושים מקצה שיפורים כי גם לי יש דברים שאני ויתרתי

צחי בר ציון:  אנחנו סיכמנו ודיברנו על זה שלא מתקנים פה את החוק

צחי בר ציון:  זה היה מקובל עליכם ולכן אני לא מקבל את זה

נתנאל היימן: הסיכום הזה יהיה בכתב?      

צחי בר ציון: אם אתה פותח את זה, אז בוא נפתח גם את הדברים - - -      

דוד ביטן: רגע, לא צריך להתחיל לריב, חבר'ה

צחי בר ציון: באמת זה לא יפה

צחי בר ציון:  ישבנו שעות שלמות, כל אחד פה ויתר

צחי בר ציון:  מה שקורה עכשיו לא מכובד

דוד ביטן: לא צריכים לריב על כל דבר

דוד ביטן:  מה שאמרו בישיבה הקודמת, שאין חפיפה בזמנים

דוד ביטן:  אחרי שהם עושים פעולה הם צריכים להתחיל את כל הנושא של המפה

דוד ביטן:  אם אפשר, זה מה שהם ביקשו, תחשבו על זה

דוד ביטן:  אם אפשר לעשות איזושהי חפיפה במועדים, שהוא יכול להגיש כבר את המפה המצבית הזאת עוד לפני שהוא מקבל את האישור הסופי

דוד ביטן:  למה לא? זה רק לעבוד על העניין הזה מול הרשות המקומית

דוד ביטן:  לא צריך לכתוב את זה בחוק

דוד ביטן:  לדעתי צריכה להיות איזושהי הנחייה אולי

משה גראזי: זה מה שסוכם איתם

דוד ביטן: אבל אתם לא מחייבים את הרשויות

צחי בר ציון: זה לא עניין מול הרשויות

קריאה: זה קשור לרשות הגז

צחי בר ציון: יש בינינו הסכמה והיא סגורה, ואני לא מבין למה זה נפתח פה

צחי בר ציון:  כמו שיש דברים אחרים שאנחנו ויתרנו ולא פותחים אותם פה

צחי בר ציון:  זה לא בסדר

צחי בר ציון:  לא סתם ישבנו את כל השעות האלה

דוד ביטן: מה הבעיה שלכם עם זה? לא הבנתי

דוד ביטן:  שיביאו לכם את זה כדי - - - ?     

צחי בר ציון: לא, יש פה משהו אחר, משום שאם אתה משנה משהו אחד, אז יכול להיות שאתה צריך לעשות הגבלות של לצמצם את הקילומטראז' בדברים אחרים

צחי בר ציון:  אנחנו לא רוצים להיכנס לזה ולכן עשינו פה איזושהי חבילה שכל אחד מגדר את הסיכונים שלו

צחי בר ציון:  עשינו איזשהו מנגנון בינינו

צחי בר ציון:  הוא הוסכם על החברות ואני לא מבין למה זה נפתח פה

דוד ביטן: טוב

דוד ביטן:  אם זה הוסכם, אז הוסכם

משה שמיר: אדוני היושב-ראש, אני חושב שבאמת כך סוכם

משה שמיר:  הכוונה שלנו היא שלא יהיה פינג-פונג, לא יהיה הלוך ושוב

דוד ביטן: וזה סוכם שלא יהיה?     

משה שמיר: שלא יהיה פינג-פונג

דוד ביטן: בסדר גמור, אז אין בעיה

משה שמיר: אני רק מעלה בקשה ממש בענווה, שבעוד שלושה חודשים או בעוד חמישה חודשים או באיזשהו מועד כזה יהיה כאן אצלך אדוני בדיקה של מה שקרה

דוד ביטן: לא בדיקה, דיווח על מה שקרה

דוד ביטן:  אני לא אהיה הבודק שלהם

צחי בר ציון: לא רק על הנושא הזה, על כל יישום החוק הזה

דוד ביטן: עוד חצי שנה אנחנו נקיים ישיבה על ההתפתחויות והיישום בזה, ואם צריך תיקון, תגישו עוד פעם הצעת חוק ממשלתית ונתקן משהו

צחי בר ציון: כן, חד משמעית

דוד ביטן: נבדוק מה קורה

דוד ביטן:  גם מבחינת הרשויות נראה איך הם מתפקדים

צחי בר ציון: לגבי העניין הזה רק לזכור שכרגע לפי הנוסח שסוכם בישיבה הקודמת, כל התיקונים האלה נכנסים לתוקף רק עוד שלושה חודשים, אז לפני שקובעים את ישיבת היישום, לשים לב גם לזה

דרור לוינגר: צריך לקחת קצת יותר קדימה

צחי בר ציון: טיפה רק לשים לב לעניין הזה

צחי בר ציון:  נגיד למשל חצי שנה זה משהו הגיוני, אבל פחות משלושה חודשים אין טעם

דוד ביטן: תתחילו לראות איך זה מתפקד

דוד ביטן:  עוד משהו?      פנו אליי ממשרד האנרגיה על נתג"ז

דוד ביטן:  אני מבין שבזה אין הסכמה, לא? זה היה בממשלה והבנתי שזה פוצל בוועדת הכנסת

דוד ביטן:  מה היה בדיוק?      

משה גראזי: מה שפוצל זה הארכת רישיון של נתג"ז, לא החלק הזה

דוד ביטן: אז מה הם רוצים?      

קריאה: זה התוספת שאתה ביקשת שנגיש

קריאה:  זה לא עבר ועדת שרים

קריאה:  ביקשת שנביא את החלק של נתג"ז - - -      

דוד ביטן: אומרים שבממשלה זה היה

צחי בר ציון: במסגרת הנושאים שביקשת בישיבה האחרונה שיהיו, גם זה אחד הנושאים שהיו בהם, אבל הוא לא עלה במסגרת ועדת שרים

יונתן פלורסהיים: זה נושא שנידון אך לא אושר על ידי הממשלה

דוד ביטן: לא אושר, מה אני יכול לעשות?     

יונתן פלורסהיים: הוא לא הובא לאישור

דוד ביטן: זה לא נושא מבושל עדיין לדיון

דוד ביטן:  אני מציע לכם, משרד האנרגיה, אם אתם מגיעים להסכמות תגישו הצעת חוק ונקדם לכם את זה מהר מאוד

משה גראזי: אנחנו היום לבקשתך עבדנו באופן מאומץ כדי להביא את הנוסח שמוכן

משה גראזי:  זו הייתה הנחיה שלך ואנחנו הגשנו

דוד ביטן: אין לי בעיה

דוד ביטן:  הייעוץ המשפטי שלי אומר שזה קצת חורג מהמסגרת של החוק עצמו

דוד ביטן:  אני מנסח את זה בעדינות

דוד ביטן:  אני מבחינתי אוהב לסיים את הדבר עד הסוף

דוד ביטן:  כל הביורוקרטיה הזאת היא בעייתית מבחינתי

טל פוקס: אני רוצה לציין שהחלק שפוצל יידון בהמשך הכנס

טל פוקס:  החלק של הרישיון בכל מקרה פוצל, אז אם אנחנו נוגעים לנתג"ז, יש עוד חלק שנוגע לזה

דוד ביטן: זה מופיע בחוק ההסדרים, שפוצל?     

טל פוקס: לא, הוא פוצל מחוק ההסדרים

קריאה: אבל הוא אמור להגיע לוועדה

דוד ביטן: לאיזה ועדה?         

צחי בר ציון: הוועדה למיזמים

דוד ביטן: מה הם קשורים לזה? לא הבנתי

צחי בר ציון: פיצלו את זה במסגרת הפיצולים, לצערנו

צחי בר ציון:  אנחנו לא רצינו שזה יפוצל

צחי בר ציון:  זה פוצל לוועדת המיזמים

דוד ביטן: אנחנו כבר גמרנו את העניין הזה

קריאה: זה החלטה של ועדת הכנסת

דוד ביטן: אין בעיה, תגישי ערעור על ההחלטה

דוד ביטן:  אנחנו נעביר את זה חזרה אלינו

דוד ביטן:  אני אדבר עם יושב-ראש הוועדה

דוד ביטן:  כבר דנו בזה

דוד ביטן:  למה להעביר את זה לוועדה אחרת? עוד פעם הם יתחילו את כל העסק מחדש?      

טל פוקס: זה נוגע לרישיון של נתג"ז

דוד ביטן: לא הרישיון, את אומרת על זה

עידית חנוכה: פשוט להעביר את זה לטיפולה של ועדת הכלכלה

טל פוקס: אני אומרת שהחלק הראשון הזה שנוגע לתקופת הרישיון של נתג"ז, הוא פוצל מההסדרים, זאת אומרת שיש הצעה שנוגעת לנתג"ז, שמונחת ומחכה לדיון בנפרד מחוק ההסדרים

דוד ביטן: זה לא פוצל, זה פשוט לא הובא

טל פוקס: זה נכון

צחי בר ציון: בואו ננסה לעשות סדר, ברשותכם

צחי בר ציון:  במסגרת חוק ההסדרים בנושא הגז הטבעי הוראו שלושה נושאים, שניים שאנחנו דנו בהם, והנושא השלישי שפוצל במסגרת זה, הוא פוצל לגמרי מההסדרים והועבר לוועדה למיזמים, לצערי

צחי בר ציון:  אנחנו לא רצינו שיפוצל

דוד ביטן: זה הגיע לכנסת?     

טל פוקס: כן

דוד ביטן: אין בעיה, תגישו בקשה להעביר את זה חזרה אלינו

דוד ביטן:  עשו טעות שהעבירו את זה אליהם, כי אנחנו כבר דנו בזה ואנחנו בתוך העניין, אז מה עכשיו נלך לעוד ועדה שיתחילו את הכול מאפס?      

טל פוקס: בכל מקרה זה לא עבר קריאה ראשונה

דוד ביטן: עוד לא הביאו את זה לכנסת בכלל?         

צחי בר ציון: הנושא שפוצל, עבר כמו שצריך

צחי בר ציון:  אם אני מבין נכון, מה שמנסים להגיד זה שהנושא שביקשת עכשיו לא עבר

טל פוקס: הנושא שמדובר, של נתג"ז לחלוקה, הוא לא עבר

עידית חנוכה: הנושא שעבר לוועדה למיזמים מדבר על הארכת תוקף רישיון - - -      

דוד ביטן:  יש עם זה מניעה? זה לא אכפת

דוד ביטן:  אם רוצים שזה יהיה פה, אין לי בעיה גם כן

טל פוקס: בסדר

צחי בר ציון: מה שלנו חשוב, שזה יידון מהר

דוד ביטן: להם אין כלום חוץ מהחוק הזה שהעברתי

צחי בר ציון: בינתיים לא נקבע דיון ואנחנו כן היינו שמחים שהנושא הזה יידון מהר ככל הניתן

צחי בר ציון:  זה נושא שמאוד חשוב לנתג"ז ולנו, ואנחנו היינו שמחים אם היו דנים בו מהר ככל הניתן

דוד ביטן: בסדר, תיראו מה אפשר לעשות שזה יעבור אלינו

דוד ביטן:  אני אדבר עם היושב-ראש

דוד ביטן:  הוא יסכים להעביר אלינו

טל פוקס: זה מבחינת הנושאים החדשים, נכון?     

צחי בר ציון: יש גם את הנושא שדיברנו בבוקר, של התאגיד - - -      

דוד ביטן: אין לי בעיה להכניס את זה

דוד ביטן:  אני מציע, תשכנעו את היועצים המשפטיים שלנו ואת משרד האוצר

דוד ביטן:  אם כן, אנחנו נעשה משהו, אבל בכל מקרה זה יעכב את החוק הזה עכשיו כי צריך לפרסם את העניין הזה

טל פוקס: גם זה נושא שלא עלה ויש איתו בעייתיות

דוד ביטן: אני מהרגע הראשון אמרתי את זה

דוד ביטן:  מה זה לא עלה? בדיונים זה עלה

טל פוקס: בדיונים זה עלה

טל פוקס:  זה לא היה בעצם בהצעת החוק שעברה קריאה ראשונה

דוד ביטן: אתם רוצים את זה, משרד האנרגיה?      

קריאה: כן

סילבי רון: לנו כנתיבי גז גם מאוד חשוב שהארכת הרישיון תיכנס

טל פוקס: סליחה, אנחנו לא מדברים על - - -      

קריאה: לא, לא, זה נושא אחר, סילבי

סילבי רון: אני מדברת על הארכת הרישיון

טל פוקס: הארכת הרישיון, אני רק רוצה להבהיר, זה נושא שהיה בהסדרים

טל פוקס:  הוא פוצל והוא בעצם ממשיך את הליך החקיקה שלו באופן מנותק מההסדרים - - -      

דוד ביטן: זה לא קשור לנתג"ז

סילבי רון: אולי אם אפשר באמת להחזיר את זה לוועדת הכלכלה ולדון במסגרת ההסדרים, ולסיים עם זה

טל פוקס: זה פוצל מחוק ההסדרים

טל פוקס:  אנחנו מדברים עכשיו רק על שני התיקונים שנותרו בתיקון הזה

טל פוקס:  הנושא של נתג"ז שעולה עכשיו הוא לא קשור לנושא הארכת הרישיון

סילבי רון: אני מדברת רק על הארכת הרישיון

צחי בר ציון: אני רק אדייק את הדברים

צחי בר ציון:  עזבו רגע אם זה יידון במסגרת חוק ההסדרים או לא

צחי בר ציון:  הכוונה היא שאנחנו היינו מאוד שמחים בלי קשר אם זה יידון בהסדרים או לא, אלא שזה יהיה מהר ככל הניתן כי הנושא הוא סופר דחוף

צחי בר ציון:  זו בעצם החשיבות

צחי בר ציון:  פחות אכפת לנו אם זה יהיה בחוק ההסדרים או לא

צחי בר ציון:  אנחנו פשוט היינו מאוד שמחים שהנושא הזה יידון כי הוא מאוד חשוב

דוד ביטן: יש בעיה אחרת, שבחוק ההסדרים זה עבר מליאה

דוד ביטן:  זה לא רק ועדת כנסת

דוד ביטן:  הפיצולים וכל ההעברות אושרו במליאה

דוד ביטן:       תיראו, אם זה דחוף לכם מאוד, אני אעשה מאמץ שזה יעבור למליאה ויעבור אלינו, אבל זה יכול להיות רק ביום שני ואז נדון בזה ביום שלישי

דוד ביטן:  אם זה לא דחוף ואפשר לדון בזה בעוד חודש, אין שום בעיה

דוד ביטן:  כשנדון ברישיון שלהם, נדון גם בזה

משה גראזי: הארכת רישיון, רק מבחינת העמדה הממשלתית, יש תמימות דעים, רשות החברות, חשב כללי, אגף תקציבים, משרד האנרגיה, נתג"ז

דוד ביטן: זה לא קשור לעבודות

דוד ביטן:  את זה אתם רוצים מהר, את נתג"ז?     

משה גראזי: כן, הארכת הרישיון של נתג"ז חשובה מאוד

דוד ביטן: אני אדבר עם יושב-ראש הוועדה

דוד ביטן:  נבדוק את העניין

דוד ביטן:  מחר אנחנו נדע את התשובה, בסדר?      משרד האוצר, אין לכם בעיה עם זה, נכון?      

קריאה: נהפוך הוא, זה היה בהסדרים

יונתן פלורסהיים: זה חלק מההסדרים, פוצל על ידי ועדת - - -      

קריאה: זה סעיף שעלה להסדרים בהסכמה של כל משרדי הממשלה

קריאה:  אנחנו מאוד היינו רוצים שיקודם

דוד ביטן: אז למה פיצלו את זה?     

קריאה: לא הקשיבו לנו

קריאה:  ניסינו לשכנע במלוא עוצמתנו

קריאה:  לא הצלחנו

סילבי רון: זה לא דיון ארוך

סילבי רון:  יש כאן הסכמה כוללת בעניין הזה, בהארכת הרישיון

טל פוקס: מתי פג הרישיון של נתג"ז?      

משה גראזי: ב-2034

משה גראזי:  פירטנו את הסיבות, בגלל שהם נדרשים לחתום על הסכמי הולכה לבין 12 ל-15 שנה, אז מבחינתנו זה - - -     

צחי בר ציון: אני רק רוצה לחדד, ברשותכם

צחי בר ציון:  זה נכון שיש לכאורה עוד זמן לרישיון, אבל החשיבות פה, מכיוון שזה משליך מאוד על ההתנהלות של נתג"ז בכל ענייני יכולת גיוס חוב שלה וכל מיני דברים כאלה ואחרים, וקידום רשת, לכן לנו זה מאוד חשוב

צחי בר ציון:  כמו שנאמר, יש פה הסכמה די נדירה של כל משרדי הממשלה

טל פוקס: בתוך הממשלה, לא באופן כללי

צחי בר ציון: לא, לא, משרדי הממשלה

צחי בר ציון:  אני מדבר על ממשלה

צחי בר ציון:  יש באמת הסכמה מקיר לקיר, מה שנקרא

צחי בר ציון:  אנחנו היינו מאוד שמחים

צחי בר ציון:  אם אי אפשר, אי אפשר, אבל מבחינתנו זה חשוב ולא סתם העלינו את זה להסדרים

צחי בר ציון:  אנחנו העלינו להסדרים באמת רק את הנקודות

צחי בר ציון:  יש לנו הרבה תיקוני חקיקה שאנחנו רוצים, אבל אנחנו העלינו את הנקודות שהן באמת מבחינתנו היו מאוד דחופות

טל פוקס: אני רק רוצה לציין שמבחינתנו הנושא הזה עוד לא נבחן לעומק בגלל שהוא פוצל מההסדרים, והוא כן דורש בחינה משמעותית כי יש לו השלכות משמעותיות, אז זה כן דורש דיון בפני עצמו ובחינה מקדימה

סילבי רון: אנחנו נשמח מאוד לדון יחד עם רשות הגז בכל ההשלכות, ולתת את כל ההסברים

סילבי רון:  כמו שנאמר פה, יש הסכמה גורפת של כל גופי הממשלה על מנת שזה יעבור במסגרת חוק ההסדרים

סילבי רון:  זה באמת מהותי

דוד ביטן: בסדר, אני אתן לכם תשובה מחר

סילבי רון: תודה רבה

דוד ביטן: ללא קשר ליועצת אני אבדוק בנדון, פנים-קואליציוניים אם בכלל אפשר להזיז את זה

דוד ביטן:  נראה לי שזה אפשרי

דוד ביטן:  אחר כך תשכנעו את היועצת המשפטית בכמה דברים, ואחר כך נראה מה יהיה

סילבי רון: תודה

דוד ביטן: יש עוד מישהו שרוצה להגיד משהו על החוק הזה?     

יואב פרוסק: אני יואב פרוסק מרשות החברות

יואב פרוסק:  יש לנו שתי הערות על הנוסח שראינו

דוד ביטן: את מי אתה מייצג?     

יואב פרוסק: אני לא יודע אם הוא הנוסח - - -      

טל פוקס: אין כרגע נוסח

דוד ביטן: אין נוסח

דוד ביטן:  שמעת את ההסכמות, לא את הנוסח

טל פוקס: אין גם הסכמות כרגע

דוד ביטן: לגבי מה שקראת, כן

טל פוקס: נתג"ז בחלוקה לא - - -      

דוד ביטן: לא נתג"ז

דוד ביטן:  נתג"ז כרגע לא בפנים

יואב פרוסק: אוקיי

דוד ביטן: על זה דיברנו

טל פוקס: רק להבהיר שאין נוסח שנתג"ז בחלוקה כיוון שלא הוסכם להבנתי להכניס אותו

דוד ביטן: קודם כל אני רוצה להגיד לכם שאני מודה לכם מאוד על הדרך שהלכתם בשעות האחרונות, שבעצם שיפר את החוק באופן כזה שתכלית החוק תבוא לידי ביטוי בכך שיהיה יותר חיבורים ויותר מהר יעשו את החיבורים, אז תודה רבה לכולם

דוד ביטן:  ביום חמישי אנחנו נקרא את הנוסחים האחרונים וביום ראשון נצביע על החוק

דוד ביטן:       לגבי נתג"ז אנחנו נודיע לכם

דוד ביטן:  אני מאוד רציתי לגמור את זה, אבל הפרוצדורה היא קצת בעייתית, אז אני אראה מה אפשר לעשות

דוד ביטן:  אם לא, אני אעביר את זה אליי ונדון בזה מהר מאוד

דוד ביטן:  תוך שבועיים יהיה לכם את זה גם אם זה לא בחוק ההסדרים

דוד ביטן:  לא בעיה

דוד ביטן:  שבועיים-שלושה נגמור לכם את זה וזהו

דוד ביטן:       תהיה לך בעיה לפרסם את הנוסח עד יום ראשון?          

עידית חנוכה: לא, זה פשוט צריך לתת לח"כים

טל פוקס: זמן להסתייגויות

עידית חנוכה: לכן לא יהיה מספיק זמן ליום ראשון

דוד ביטן: ביום שני תהיה ההצבעה

דוד ביטן:  עדיין זה בסדר במסגרת חוק ההסדרים

דוד ביטן:       תודה רבה לכולם, הישיבה נעולה

דוד ביטן:  אני מתנצל שצעקתי

דוד ביטן:  אם מישהו נעלב, אני מתנצל